**Hódmezővásárhely Megyei Jogú Város Önkormányzata**

a kulturális intézményben foglalkoztatottak munkaköreiről és foglalkoztatási követelményeiről, az intézményvezetői pályázat lefolytatásának rendjéről, valamint egyes kulturális tárgyú rendeletek módosításáról szóló 39/2020. (X. 30.) EMMI rendelet

alapján pályázatot hirdet a

**Tornyai János Múzeum, Könyvtár és Művelődési Központ

főigazgatói**

munkakör betöltésére.

**A munkaviszony időtartama:** határozott idejű munkaviszony (5 év)

**Foglalkoztatás jellege:** teljes munkaidő

**A munkavégzés helye:** Csongrád megye, 6800 Hódmezővásárhely, Dr. Rapcsák András utca 16-18.

**A munkakörbe tartozó lényeges feladatok:** az intézmény szakszerű, törvényes és gazdaságos működtetése az alapító okiratban meghatározott feladatok ellátására vonatkozó jogszabályok és fenntartói döntések figyelembevételével.

**Javadalmazás:** megegyezés szerint.

**Pályázati feltételek:**

* a kulturális intézményben foglalkoztatottak munkaköreiről és foglalkoztatási követelményeiről, az intézményvezetői pályázat lefolytatásának rendjéről, valamint egyes kulturális tárgyú rendeletek módosításáról szóló 39/2020. (X. 30.) EMMI rendelet 1. melléklet 4., 7. vagy 9. pontjában előírt végzettség, szakmai és vezetői gyakorlat, tudományos tevékenység
* a Közös Európai Referenciakeret szerinti B2 szintet elérő idegennyelv-ismeret, amelynek igazolása történhet különösen államilag elismert komplex típusú középfokú nyelvvizsga-bizonyítvány vagy azzal egyenértékű okirat, vagy a szakmai gyakorlat külföldi teljesítéséről szóló igazolás bemutatásával
* államháztartási és vezetési ismereteket nyújtó tanfolyam elvégzését igazoló okirat - kivéve, ha jogász vagy közgazdász szakképzettséggel rendelkezik, - vagy nyilatkozat, hogy a pályázó a munkakör betöltését követő 2 éven belül a tanfolyamot elvégzi és a képzés elvégzését igazoló okiratot bemutatja
* vagyonnyilatkozat tételi eljárás lefolytatása
* magyar állampolgárság
* cselekvőképesség
* büntetlen előélet

**A pályázat részeként benyújtandó iratok, igazolások:**

* szakmai önéletrajz
* részletes szakmai és vezetési program
* iskolai végzettséget, képzettséget igazoló okiratok másolata
* szakmai gyakorlat meglétét igazoló okiratok másolata
* 3 hónapnál nem régebbi hatósági erkölcsi bizonyítvány, vagy az igénylésről szóló igazolás
* arról szóló nyilatkozat, hogy a pályázati anyagában foglalt személyes adatainak a pályázati eljárással összefüggésben szükséges kezeléséhez hozzájárul
* nyilatkozat arról, hogy pályázatának nyilvános képviselő-testületi ülésen történő elbírálásához hozzájárul-e, vagy zárt ülés tartását kéri
* nyilatkozat a vagyonnyilatkozat-tételi kötelezettség teljesítésének vállalásáról
* nyilatkozat az államháztartási és vezetési ismereteket nyújtó tanfolyam elvégzéséről

**A munkakör betölthetőségének időpontja:** a munkakör 2022. január 1. napjától tölthető be.

**A pályázat benyújtásának határideje:** 2021. október 24.

**A pályázatok benyújtásának módja:** elektronikus úton Nagyné dr. Tari Ibolya részére a nagynet@hodmezovasarhely.hu e-mail címen keresztül.

**A pályázat elbírálásának határideje:** a 2021 november hónapban tartandó testületi ülés.

Az érvényes pályázatot benyújtó pályázót a pályázati határidő lejártát követő harminc napon belül a munkáltatói jogkör gyakorlója által létrehozott, – a kulturális intézmény alapfeladatait érintően szakértelemmel rendelkező tagokból álló – bizottság hallgatja meg. A munkáltatói jogkör gyakorlója a pályázatokról a bizottság írásba foglalt véleményét mérlegelve, a pályázati határidő lejártát követő hatvan napon belül, vagy ha e jogot testület gyakorolja, a következő ülésén dönt.

|  |
| --- |
|  |